8 በዮሐንስ 17 ላይ ከተመዘገበው የኢየሱስ ጸሎት አንጻር ኢየሱስ፣ በወቅቱ አብረውት ለነበሩ ሐዋርያቱ ብቻ ሳይሆን ወደፊት የእሱ ደቀ መዛሙርት ለሚሆኑት ሰዎችም ጥልቅ ፍቅር እንዳለው ምንም ጥርጥር የለውም። (ዮሐ. 17:20) ያም ቢሆን ግን ኢየሱስን በዋነኝነት የሚያሳስበው የእኛ መዳን እንዳልሆነ ማስተዋል ያስፈልገናል። ምድራዊ አገልግሎቱን ከጀመረበት ጊዜ አንስቶ እስኪያጠናቅቅ ድረስ ዋነኛ ዓላማው የአባቱ ስም እንዲቀደስ እና እንዲከበር ማድረግ ነበር። ለምሳሌ ያህል፣ በናዝሬት ምኩራብ ውስጥ ከኢሳይያስ ጥቅልል ላይ የሚከተለውን ሐሳብ በማንበብ የተሰጠውን ተልዕኮ ገልጿል፦ “የይሖዋ መንፈስ በእኔ ላይ ነው፤ ለድሆች ምሥራች እንዳውጅ ቀብቶኛል።” ኢየሱስ ይህን ጥቅስ ባነበበበት ወቅት የይሖዋን ስም በትክክለኛው መንገድ እንደጠራ ምንም ጥርጥር የለውም።—ሉቃስ 4:16-21